गुवाहाटी, 7 सेप्तेम्बर, 2022: गुवाहाटीनि गंसे गारिनि स’रुमाव गिख्रंथावयै अर खामदों ।  बे जाथाइया गुवाहाटीनि बसिस्तनि साखाथिनि 37 नं माहारियारि राजालामायाव थानाय Isuzu and Beneli सरुमाव जायो ।  बे जाथाइखौ मिथिनो मोन्नानै अर खोमोरग्रा बिफाननि गं 8 गारिया जाथाइ जानाय थावनिसिम सौहैयो ।  अर खामनायनि जाहोनखौ मोब्लिब नांनानै जादों होन्नानै सन्देह खालामनाय जादों ।  बेनि अनगायैबो न’ सिङाव थानाय गंसे गेसनि टेंकिआ अर खामनायनिनि जाहोनाव बेरफ्रुयो ।
 अर खोमोरग्रा बिफाना नाजानानै जाथाइ जानायनि माखासे सम अनाव अरखौ खोमोरनो हायो ।  अर खामनायनि जाहोनाव गोबां गारिफोरा खहा जायो ।  जायनि जाहोनाव गोबां लाक रांनि खहा जानो गोनां जादों होन्नानै मिथिनो मोन्दों ।  बेराफारसेथिङै, स’रुमनि उनाव जमा खालामनानै दोन्नाय गोबां गारिखौ खहा जानायनिफ्राय रैखा खालामनो हायो ।  खम समनि गेजेराव अर खामनायखौ होबथानायनि थांखिखौ लानायनि थाखायनो उन्थिंजाय जमा दोन्थुमनाय गारिखौ रैखा खालामनो हायो । 